Tikrieji gyvatėdžiai

**Tikrieji gyvatėdžiai** (*Circaetus *) – vanaginių (*Accipitridae*) šeimos plėšriųjų paukščių gentis.

## Apibūdinimas
Vidutinio dydžio plėšriųjų paukščių gentis, su apvalia, didoka galva ir plačiais sparnais.

Tai Afrikoje gyvenančios rūšys. Tačiau sezoniškai migruojantys paprastieji gyvatėdžiai peri Šiaurės Afrikos šiaurvakariuose, Europoje apie Viduržemio jūros baseiną, Rytų Europoje, europinėje Rusijoje, Centrinėje Azijoje, Vakarų Azijoje ir Indijos subkontinente, o žiemoja Afrikoje į pietus nuo Sacharos ir rytuose iki Indonezijos.

Tikrieji gyvatėdžiai gyvena atvirose buveinėse, pavyzdžiui, apdirbamuose lygumų laukuose ar sausose savanose, tačiau tokiuose biotopuose jiems reikia medžių, kuriuose jie galėtų įsirengti lizdą. Deda vieną kiaušinį, kurį beveik visą laiką peri tik patelė.

Tikrieji gyvatėdžiai minta ropliais, daugiausia gyvatėmis, bet taip pat nedideliais driežais ir kartais smulkiais žinduoliais.

## Rūšys
Tarptautinė ornitologų sąjunga pasaulio pasaulio paukščių sąrašo 13.2 versijoje ir Handbook of the Birds of the World (*Pasaulio paukščių vadovas*), bei autoriai: David W. Winkler, Shawn M. Billerman, ir Irby J. Lovette, 1.0 versijoje, publikuotoje 2020 m. kovo 4 d., gentyje išskiria šešias rūšis ir du porūšius:
* ***[[Circaetus gallicus]]*** (Gmelin, JF, 1788) – **[[Paprastasis gyvatėdis]]**; apie jų geografinį paplitimą, pateikta prie porūšių.
** ***Circaetus gallicus gallicus*** (Gmelin, JF, 1788); peri Pietų Europoje, Rytų Europoje, įskaitant ir Lietuvą, Vakarų Azijoje, Šiaurės Afrikos šiaurvakariuose, Centrinėje Azijoje, taip pat izoliuotos porūšio populiacijos gyvena šiaurinėje Mongolijoje, vidurio šiaurinėje Kinijoje, iš šių regionų prieš šaltąjį sezoną migruoja į Užsachario Afrikoje esanį Sahelį. Indijos subkontinente gyvena seslios populiacijos.
** ***Circaetus gallicus sacerdotis*** Ng, NSR, Christidis, Olsen, Norman & Rheindt, 2017; sėslios populiacijos paplitusios rytų Javos saloje ir Mažosiose Sundos salose.
* ***[[Circaetus beaudouini]]*** Verreaux, J & des Murs, 1862 – **[[Bodueno gyvatėdis]]**; retkarčiais laikomi paprastųjų gyvatėdžių (*Circaetus gallicus*) rūšies porūšiu. Paplitę nuo Senegalo ir per Sahelį iki Pietų Sudano, šiaurės vakarų Kenijos ir Ugandos.
* ***[[Circaetus pectoralis]]*** Smith, A, 1829 – **[[Juodakrūtis gyvatėdis]]**; retkarčiais laikomi paprastųjų gyvatėdžių (*Circaetus gallicus*) rūšies porūšiu. Paplitę rytų Sudane ir Etiopijoje ir iki Pietų Afrikos.
* ***[[Circaetus cinereus]]*** Vieillot, 1818 – **[[Rudasis gyvatėdis]]**; gyvena Vakarų Afrikoje nuo Senegalo ir Gambijos bei Rytų Afrikoje, ir į pietus iki Pietų Afrikos.
* ***[[Circaetus fasciolatus]]*** Kaup, 1847 – **[[Rusvakrūtis gyvatėdis]]**; savaime paplitę Rytų Afrikoje nuo Kenijos ir į pietus iki Pietų Afrikos šiauryčių.
* ***[[Circaetus cinerascens]]*** Müller, JW, 1851 – **[[Dryžasis gyvatėdis]]**; savaime paplitę Vakarų Afrikoje nuo Senegalo, Gambijos ir iki vakarų Etiopijos ir į pietus iki Namibijos ir Zimbabvės.

## Fosilijos
* ***Circaetus rhodopensis***; fosilijos iš vėlyvojo mioceno epochos laikotarpio, dabartinės Bulgarijos teritorijoje.
* ***Circaetus haemusensis***; fosilijos iš ankstyvojo pleistoceno epochos laikotarpio, iš dabartinės Bulgarijos teritorijos

## Paplitimas Lietuvoje
Lietuvoje paplitęs vienas tikrųjų gyvatėdžių (*Circaetus*) genties taksonas – **[[paprastasis gyvatėdis|paprastųjų gyvatėdžių]]** (*Circaetus gallicus*) rūšies ***Circaetus gallicus gallicus*** porūšis.
Paprastieji gyvatėdžiai į Lietuvos raudonąją knygą įrašyti nuo 1976 m. Kadangi Lietuva yra šios rūšies paplitimo vakariniame pakraštyje, jie dažniau pastebimi rytinėje, pietinėje ir vidurio Lietuvos dalyse.

## Šaltiniai

## Galerija

Short-toed Eagle - Castuera - Extremadura S4E6234 (14554066988).jpg|Paprastasis gyvatėdis (*Circaetus gallicus*)
Flickr - Rainbirder - Beaudouin's Snake Eagle (Circaetus beaudouini).jpg|Bodueno gyvatėdis (*Circaetus beaudouini*)
Black-chested snake eagle (Circaetus pectoralis) at Pilanesberg National Park, South Africa. (29993451987).jpg|Juodakrūtis gyvatėdis (*Circaetus pectoralis*)
Circaetus fasciolatus, Chiboma, Sofala, Birding Weto, a.jpg|Rusvakrūtis gyvatėdis (*Circaetus fasciolatus*)
Western banded snake eagle (Circaetus cinerascens).jpg|Dryžasis gyvatėdis (*Circaetus cinerascens*)